text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةثقافةفنمدينة الثقافة أم قبر الثقافة و تبذير أموال الشعب
text.text_idx: #000006
text.text: مدينة الثقافة أم قبر الثقافة و تبذير أموال الشعب
text.text_idx: #000007
text.text: مجلة القومية التونسية
text.text_idx: #000008
text.text: و لكن يظهرلي كنت غالط في حسابي، يا جماعة دولتنا نجمت تصرف 150 مليون ثمنا لتذكر سفر الموسيقيين الأوكرانيين الي جاو لحفل تدشين مدينة الثقافة... و تم تخصيص ليوم واحد و “لمناسبة تافهة برشا” مايقارب أو يفوق عن النصف مليار من مليماتنا.. إلي اكيد فيهم جزأ كبير عملة صعبة...
text.text_idx: #000010
text.text: مدينة الثقافة أعلن عليها بن علي منذ سنة 1992؛ و المشروع متاعها كان مشروع إستعراضي بحت، يحب يسوق بيه لروحو كراعي الفن و الثقافة و كأعجوبة زمانه لهلوبة؛ و تعدات سنوات و الدولة تقوم بالدراسات قبل أن تطرح طلب عروض دولي لبناء المدينة سنة 2003 & قدمت شركة صينية العرض الأفضل، لكن لأسباب «مجهولة» رست الصفقة في النهاية على شركة تشيكية.
text.text_idx: #000011
text.text: كان يُفترض أن تنطلق الأشغال عام 2006 وتنتهي في 2009، لكنها انطلقت في 2008 وانتهت في 2018 و تعطلت مراراً لتضاعف أسعار مواد البناء و عجز الشركة التشيكية عن احترام الآجال ثم تخليها عن المشروع وتولي شركة تونسيية الأمر و تعاقبت الحكومات وشركات المقاولات على المدينة، وتطلب الأمر أكثر من عشر سنوات من الأشغال كي يكتمل المشروع الذي كلّف أكثر من 60 مليون دولار لإنجازه.
text.text_idx: #000012
text.text: ۩ الدولة التونسية قبل و بعد الثورة تحكمها الأهواء و الرغبات متاع النظام الحاكم إلي موش بالضرورة تخدم مصالح الأمة/الشعب؛ رضينا نحطوا 60 مليون دولار:
text.text_idx: #000013
text.text: مشروع غبي يزيد يعمق الهوة بين الثقافة و الشعب و يشيدلها برج عاجي يخليها ما تعبرش ع الشعب و تكره الشعب في الثقافة و تبعدوا عليها.
text.text_idx: #000015
text.text: ۩ لماذا مدينة للثقافة ؟
  إعلاميا و شعبيا نلاحظ دوما وجود ربط النخبة عادة بالثقافة والحكمة والعمق، وربط العامة بالغوغائية والسطحية والجهل و هذا لي عمل فصل كبير ما بين الثقافة النخبوية و الثقافة الشعبية.
text.text_idx: #000019
text.text: الثقافة ضِمنيا هي مُجمل الدين والفنون والآداب والتاريخ والسياسة والاقتصاد، و سينتج عن تراكم المعارف في هذه الحقول وجود سلوكات جديدة تشكل أساس ثقافة المجتمع و اذا كان نفصلوا ما بين ثقافة محصورة بين جدران مدينة الثقافة: أوبرا، نادي رواية، مسرح، قاعة سينما إلخ و ما بين ثقافة المجتمع: لغتو، تعبيراتو، مأكولاتو، لبستو، إلخ ...
text.text_idx: #000020
text.text: صرفنا فلوس لتشييد مبنى مغلق للثقافة و مغلق على طائفة المثقفين و مفصول عن ثقافة الشعب/العامة بجدران من البيروقراطية الإدارية و القوانين و التراتيب و هذا ما يعيب المشروع في الأصل.
text.text_idx: #000021
text.text: لماذا مدينة للثقافة وقتلي الجمهورية التونسية كاملة هي مسرح او ورشة رسم او ستوديو كبير : سلوكاتنا اليومية العادية، طرق تعبيرنا، كلامنا حتى بالإشارات، الغزل، الفن الشعبي إلخ هذم الكل ثقافة بلادنا و ما تقدرش تحصرهم في القوالب الإدارية لوزارة الثقافة نظرا للتغييرات اليومية في الحقل هذا و نظرا لتناقض طبيعة هذا الانتاج من أصله مع هذه القوالب الادارية.
text.text_idx: #000022
text.text: توانسا عبر التاريخ
text.text_idx: #000025
text.text: أبو القاسم الشابي: شاعر الحياة
text.text_idx: #000027
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000033